**PODROBNEJŠA IZHODIŠČA PREVERJANJA IN OCENJEVANJA ZNANJA PRI PREDMETIH GEOGRAFIJA IN ZGODOVINA (KI NISO ZAJETA V SKUPNIH INTERNIH IZHODIŠČIH PREVERJANJA IN OCENJEVANJA ZNANJA NA II. GIMNAZIJI MARIBOR)**

1. **Način in število ocenjevanj v šolskem letu oz. posameznem ocenjevalnem obdobju**

Vsak dijak 1., 2., 3. letnika (ZGO, GEO) in 4. letnika (ZGO) mora med šolskim letom pridobiti najmanj **3 pisne ocene, 1 ustno oceno in 1 oceno iz preverjanja sprotnega dela – kreditne točke** (pri športnih razredih se lahko dijak v začetku šolskega leta sam odloči, ali bo kreditne točke pridobival ali ne).

V **3. letniku izbirne geografije** dijaki ne pišejo pisnih preizkusov, niso niti ustno vprašani, ampak dobijo oceno iz opravljene ekskurzije.Kriterije za pridobitev ocene iz ekskurzije ima učitelj, ki poučuje dijake izbirne geografije v letni pripravi.V 3. letniku izbirne geografije dijaki opravijo še 4 vaje, ki so ovrednotene po kriterijih internega dela mature iz geografije in se upoštevajo kot opravljene vaje za interni del mature

V **4. letniku izbirne geografije** dijaki pridobijo: 4 pisne ocene v celem šolskem letu, 1 ustno oceno, 1 oceno iz kreditnih točk. Terenske vaje in ekskurzijo opravijo po pravilih PIK geografija (kriteriji za pridobitev točk iz internega dela mature)

V **3. letniku izbirne zgodovine** dijaki pridobijo 2 pisni oceni.

V **4. letniku izbirne zgodovine** dijaki pridobijo 3 ocene: 2 pisni in 1 oceno iz kreditnih točk.

Strokovno ekskurzijo opravijo po pravilih PIK zgodovina (kriteriji za pridobitev točk iz internega dela mature)

Če dijak ob koncu pouka nima katere od minimalnega števila predvidenih ocen (glej poudarjeni tisk zgoraj), je **neocenjen** in mora opravljati dopolnilni izpit.

Dijak ima **nezadostno** oceno ob koncu pouka (in s tem **popravni izpit**) v primerih, predvidenih v Skupnih internih izhodiščih preverjanja in ocenjevanja znanja na II. gimnaziji Maribor.

**Pisne ocene**: pisno nalogo dijaki pišejo praviloma med 35 in 45 minut, vsi hkrati dve enakovredni ali isto različico nalog

**Ustne ocene**: v šolskem letu je obvezna **1 ustna** **ocena**. Če želi učitelj od dijakov pridobiti več kot 1 ustno oceno, si to določi v individualnem letnem načrtu.

Kriteriji za vrednotenje znanja so v prilogi

**2. Ocenjevanje**

Vse pridobljene ocene v 1., 2. in 3. letniku (ZGO in GEO) so **enakovredne.**

Razmerje ocen v 4. letniku (ZGO in GEO): **50% zaključene ocene** predstavljajo pisne naloge in **50% vse druge pridobljene ocene** (ustna, ocena iz kreditnih točk, referati, seminarske …)

V primeru, da zaradi opravičenih razlogov dijak ne more opraviti terenskega dela ali biti prisoten na ekskurziji, mu njegov učitelj določi čas, do katerega opravi drugo terensko delo ali vsebinsko ustrezno nalogo.

Dijak lahko pridobi tudi **odlično oceno** v primeru, da doseže 1. mestu na tekmovanju iz raziskovalnih nalog (Mladi za napredek Maribora ali drugo) ter 1. mesto na državnem tekmovanju iz znanja

Ta ocena **ne** nadomesti nobene pisne, ustne ali ocen iz kreditnih točk.

**3. Preverjanje sprotnega dela dijakov - kreditne točke**

**Načini sprotnega preverjanja pri geografiji:**

1. ustno preverjanje

2. terensko delo

3. ekskurzija

Enega od navedenih načinov lahko nadomesti vrednotenje dijakovega delovnega zvezka.

**Načini sprotnega preverjanja pri zgodovini:**

1. kratko pisno preverjanje snovi tekočega poglavja (do 15 minut)

2. kratko ustno preverjanje snovi tekočega poglavja (do 5 minut)

3. pregledovanje domačih nalog, delovnega zvezka, delovnega lista iz ekskurzije ali druge naloge, ki jo dijaki samostojno opravijo po navodilu učitelja

**4. Izpiti**

P**opravni, dopolnilni in predmetni izpiti** iz zgodovine in geografije so sestavljeni iz pisnega dela, ki traja od 45 do 60 minut in ustnega dela, ki traja do 20 minut.

Pred ustnim delom, za katerega dijak komplet vprašanj izžreba izmed ponujenih, ima dijak pravico do priprave v trajanju največ 15 minut.

Skupna ocena izpita je povprečje ocen pisnega in ustnega dela, pri čemer sta oba dela enakovredna (pri tem upoštevamo način zaključevanja ocen s povprečjem, kot je predviden v Skupnih internih izhodiščih preverjanja in ocenjevanja znanja na II. gimnaziji Maribor).

Dijaki se na izpite prijavijo v skladu z in v rokih, določenih s šolskim sistemom prijavljanja na izpite.

Naloge in vprašanja (komplete) sestavi in potrdi strokovni aktiv pred izpitom in jih v predpisanem roku odda.

# KRITERIJI USTNEGA OCENJEVANJA – GEOGRAFIJA

# 1. LETNIK

|  |  |  |  |
| --- | --- | --- | --- |
| Taksonomska stopnja in opis | popolno | delno | nezado-voljivo |
| ZNANJE, RAZUMEVANJE -ADijak – inja:* našteje, navede, razlikuje, uvrsti in opiše osnovne pojme, sestavne dele, procese, vzroke in posledice fizičnih in družbenih elementov v pokrajini (notranje in zunanje sile, notranja zgradba Zemlje, reliefne oblike, podnebje, prst, vodovje, rastlinstvo, prebivalstvo, naselja) ter gospodarskih dejavnosti človeka
* razloži osnoven vzroke in posledice pojavov v pokrajini, dejavnike, ki vplivajo na procese,
* osnovne oblike prepozna na skici in jih zna opisati
* zna uporabljati zemljevid
 | 2 | 1 | 0,5-0 |
| UPORABA, ANALIZA -B* pojasni medsebojne vplive in soodvisnost fizičnih in družbenih elemetov, dejavnikov in procesov v pokrajini ter gospodarskih dejavnosti človeka
* prepozna in imenuje tipične kamnine v Sloveniji
* razloži pozitivne in negativne posledice le-teh za pokrajino in človeka
* na primeru iz Slovenije ali sveta zna razložiti določene pojave, procese in posledice
 | 3 | 1,5 | 1-0 |
| SINTEZA, VREDNOTENJE -C* ovrednoti medsebojne vplive in soodvisnost fizičnih in družbenih elementov, dejavnikov in procesov v pokrajini ter gospodarskih dejavnosti človeka
* na primerih iz sveta in Slovenije razloži delovanje naravnih dejavnikov in njihov vpliv na površje in človeka
* ovrednoti vlogo človeka pri preoblikovanju pokrajine
* predvidi nadaljnji razvoj in spremembe
* analizira razloge za spremembe in posledice le-teh
 | 5 | 2,5 | 2-0 |

TOČKOVNIK:

10 TOČK – ODLIČNO 5

9, 8 TOČK – PRAVDOBRO 4

7 TOČK – DOBRO 3

6 TOČK – ZADOSTNO 2

5 IN MANJ TOČK – NEZADOSTNO 1

# 2. IN 3. LETNIK

|  |  |  |  |
| --- | --- | --- | --- |
| Taksonomska stopnja in opis | popolno | delno | nezado-voljivo |
| ZNANJE, RAZUMEVANJE -ADijak – inja:* pozna osnovne geografske pojme tematskega sklopa, ki se preverja,
* zna definirati osnovne geografske pojme tematskega sklopa, ki se preverja,
* zna brati klimograme,
* zna iz diagrama predvideti določene dogodke,
* zna v atlasu pokazati glavne reke, gorovja, države, ki se preverjajo v tematskem sklopu.
 | 2 | 1 | 0,5-0 |
| UPORABA, ANALIZA -B* zna analizirati klimograme, diagrame, tabele, grafikone,
* razlikuje med sorodnimi geografskimi pojmi,
* zna s pomočjo teorije, podatkov, slikovnega gradiva poiskati razlike in podobnosti med deli sveta,
* zna povezati teorijo s prakso,
* prepozna v nemi karti nižavja, gorovja, višavja, puščave, reke, otoke, polotoke, …
 | 3 | 1,5 | 1-0 |
| SINTEZA, VREDNOTENJE -C* zna ovrednotiti okoljska protislovja sodobnega sveta,
* s pomočjo kart, grafikonov, diagramov ovrednoti usmerjenost držav sveta,
* na osnovi teorije in informacij iz medijev zna oceniti poglavitne gospodarske in politične probleme sveta,
* zna z ustreznimi argumenti zagovarjati lastna stališča, …
 | 5 | 2,5 | 2-0 |

TOČKOVNIK:

10 TOČK – ODLIČNO 5

9, 8 TOČK – PRAVDOBRO 4

7 TOČK – DOBRO 3

6 TOČK – ZADOSTNO 2

5 IN MANJ TOČK – NEZADOSTNO 1

# 4. LETNIK

|  |  |  |  |
| --- | --- | --- | --- |
| Taksonomska stopnja in opis | popolno | delno | nezado-voljivo |
| ZNANJE, RAZUMEVANJE -ADijak – inja:* za našteti osnovne reliefne in podnebne značilnosti Slovenije in njenih regij
* za s pomočjo klimogramov ugotoviti količino padavin in razporeditev temperatur v Sloveniji in izbrani regiji
* pozna hidrografske značilnosti Slovenije in izbrane regije
* za ob starostnih piramidah, statističnem in grafičnem gradivu opisati glavne značilnosti prebivalstva Slovenije in izbrane regije
* za razložiti pomembnejše značilnosti kmetijstva v Sloveniji in izbrani regiji
* za opisati glavne značilnosti energetike, industrije, prometa, turizma in ostalih dejavnosti v Sloveniji in izbrani regiji
* zna pokazati na zemljevidu reke, mesta, regije, energetske vire,
 | 2 | 1 | 0,5-0 |
| UPORABA, ANALIZA -B* za pojasniti medsebojne vplive med fizičnimi in družbenimi dejavniki v pokrajini ( Sloveniji in izbrani regiji)
* za pojasniti vpliv naravnih in družbenih dejavnikov na prebivalstvo in gospodarske dejavnosti človeka v Sloveniji in izbrani regiji
* za razložiti posledice posegov v naravo v Sloveniji
* za uporabljati nemo karto
 | 3 | 1,5 | 1-0 |
| SINTEZA, VREDNOTENJE –C* zna ovrednotiti okoljska protislovja v Sloveniji
* s pomočjo tematskih kart , statistike ovrednoti gospodarsko usmeritev izbrane regije ali Slovenije v celoti
* o karti ovrednoti vplive naravnih in družbenih dejavnikov na gospodarstvo in življenje ljudi
* za pojasniti in ovrednotiti povezave Slovenije v Evropi in svetu
 | 5 | 2,5 | 2 -0 |

TOČKOVNIK:

10 TOČK – ODLIČNO 5

9, 8 TOČK – PRAVDOBRO 4

7 TOČK – DOBRO 3

6 TOČK – ZADOSTNO 2

5 IN MANJ TOČK – NEZADOSTNO 1

# KRITERIJI OCENJEVANJA EKSKURZIJE – GEOGRAFIJA

# 3. LETNIK – izbirni

**POZNAVANJE IN RAZUMEVANJE POKRAJIN IN PROCESOV V NJIH, ORIENTACIJA, NASTOP**

|  |  |  |  |  |
| --- | --- | --- | --- | --- |
| **ZNANJE/OCENA** | ODLIČNO (5) | PRAV DOBRO (4) | DOBRO (3) | ZADOSTNO (2) |
| **POZNAVANJE VSEBINE** | Opiše in imenuje obiskane pokrajine in jih umesti v ustrezno makroregijo | Imenuje večino obiskanih pokrajin in opiše njihove bistvene značilnosti | Imenuje vsaj eno pokrajino in opiše nekatere njene značilnosti | Spomni se le posameznih detajlov |
| **ORIENTACIJA NA KARTI** | Na karti za pokazati celotno pot | Na karti pokaže približno pot | Pot rekonstruira le ob učnem listu z vrisano potjo | Pot rekonstruira le s pomočjo učitelja |
| **ORIENTACIJA Z ZEMLJEVIDOM** | Pravilno orientira zemljevid s kompasom ter pravilno odčita in pokaže vidne elemente v pokrajini | Pravilno orientira zemljevid s kompasom ter odčita najbolj markantne elemente v pokrajini | Pravilno postavi kompas na zemljevid ter odčita bližnje elemente v pokrajini | Za pravilno orientacijo zemljevida in odčitavanje elementov v pokrajini potrebuje pomoč |
| **RAZUMEVANJE:****RAZLAGA POKRAJINE;****SKLEPANJE:****NA OSNOVI OPAZOVANJA** | Razloži življenje ljudi, gospodarstvo in arhitekturo v obiskani pokrajini vpovezavi z naravnimi danostmi. Trditve podkrepi z ilustrativnimi primeri, ki izhajajo iz lastnega opazovanja in logičnega sklepanja | Pravilno poveže relief in gospodarstvo v pokrajini. Uporabi ustrezne primere iz lastnega opazovanja ali iz literature. Sklepanje je ustrezno in dokazuje dobro poznavanje in opazovanje | Relief in gospodarstvo v pokrajini poveže z napakami. Primeri so neprepričljivi, in kažejo na površno opazovanje in slabo podlago za sklepanje | Povezavo in primer najde le ob pomoči učitelja, kar kaže na površno opazovanje ali nezainteresiranost. Sklepanje je nelogično in je posledica pomanjkanja informacij |
| **NASTOP :****- PRED MIKORFONOM****- NA OPAZOVALNIH POSTAJAH****V RAZREDU** | Samozavesten, poroča na pamet, v skladu z videnim v pokrajini.Na listu ima le podatke in ključne besede. Jezik je bogat, izraža se slikovito | Nastop je soliden, pripoveduje z naslonitvijo na napisano besedilo in neodvisno od videnega v pokrajini. Jezik je močno vezan na vir oz. literaturo | Pri nastopu se zatika. Vsebina je ponavljanje dikcij iz vira, ni osvojena in povezana z videnim, marsikaj povedanega sam slabo razume ali ne razume | Nastop je slabo pripravljen, pripoved je nejasna in nepovezana |

**II. GIMNAZIJA MARIBOR**

**UČITELJI ZGODOVINE**

**KRITERIJI USTNEGA OCENJEVANJA ZNANJA**

**Odlično (5)**

Pri vseh vprašanjih je nedvomno, da dijak predelano snov pozna celovito in natančno, sposoben je povezovati ločene dele snovi, razmišlja logično, povezuje teorijo in prakso, nakazane probleme rešuje samostojno, rezultate pa ustrezno interpretira. Dijak zna snov ovrednotiti in vzpostaviti oseben odnos do nje.

**Prav dobro (4)**

Odgovori na vprašanja so celoviti, vendar učenec snov nekoliko slabše povezuje. Potrebna je pomoč učitelja, vendar zgolj pri podrobnejši razlagi problemov. Prisotne so nekatere pomanjkljivosti in netočnosti pri podrobnejši razlagi snovi, dijak tudi nima vzpostavljenega celovitega odnosa do obravnavanih tem.

**Dobro (3)**

Učenec s pomočjo podvprašanj odgovori na zastavljena vprašanja, vendar ne odgovarja povsem prepričljivo in tekoče, učiteljeva pomoč je nujna. Dijakovo znanje ni poglobljeno in podrobno, pozna in pojasni pa osnovne pojme. Znanja ne povezuje in ne zna uporabiti v praksi, prav tako nima vzpostavljenega odnosa do snovi.

**Zadostno (2)**

Dijak snov pozna le v osnovah, izražanje je nepovezano, napake so pogoste, le težko jih popravlja, pri odgovarjanju je negotov. Osnovnih pojmov ne zna pojasniti, prav tako jih zamenjuje med seboj in jih ne zna povezovati. Šibko poznavanje snovi je sicer prisotno, vendar je izrazito pomanjkljivo in se le za odtenek dviga nad neznanjem.

**Nezadostno (1)**

Dijak je kljub pomoči učitelja neuspešen in ne odgovori niti na polovico zastavljenih vprašanj, odgovori, ki jih v obrisih pozna, pa so izrazito pomanjkljivi in ne kažejo vsaj osnovnega poznavanja snovi.

Sprejeto na sestanku aktiva v Mariboru, 29. 8. 2017

Tamara Mithans, prof.